b'\n_START_ARTICLE_\nBendik Baksaas\n_START_SECTION_\nKarriere\n_START_PARAGRAPH_\nBaksaas har tidligere spilt sammen med elektronikakometen Mathias Stub\xc3\xb8 fra Vestfold, og hans Proviant Audio. I 2012 slipper han sitt debutalbum med Bendik Baksaas Band med David Aleksander Sj\xc3\xb8lie og Jonas Barsten Johnsen, en EP p\xc3\xa5 trondheimsbaserte plateselskapet Dayladore Collective. I motsetning til bandets lite ambisi\xc3\xb8se navn, debutalbumet til bandet f\xc3\xa5tt det megetsigende navnet The Shape Of Beats To Come (2012), utvilsomt inspirert av frijazzsaxofonisten Ornette Colemans akkordprogresjonsfrie og simultanimproviserte album The Shape Of Jazz To Come (1959). Likhetene med Coleman sjangerdefinerende utgivelse stopper derimot der. L\xc3\xa5tmaterialet som blir presentert p\xc3\xa5 den femsporede og dr\xc3\xb8yt tyve minutter lange utgivelsen, f\xc3\xb8yer seg fint inn i estetikken som har blitt fundert av Mathias Stub\xc3\xb8 og Proviant Audio i den siste tiden, men er nok ogs\xc3\xa5 inspirert av sampleglade hiphoptrollmenn som J Dilla, og smoothjazzgitarister som for eksempel George Benson.'